**Plán kontrolnej činnosti hlavného kontrolóra Obce Zubrohlava na 1. polrok 2019**

V zmysle § 18f ods. 1 písm. b) Zákona č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov hlavný kontrolór obce predkladá Obecnému zastupiteľstvu v Zubrohlave plánu kontrolnej činnosti hlavného kontrolóra obce na 1. polrok 2019.

**Kontroly**:

1. Kontrola výkonu správy dane za ubytovanie a dane za užívanie verejného priestranstva.

2 Kontrola financovania a spôsob organizácie a prevádzky zariadenia školského stravovania.

3. Kontrola vyúčtovania dotácií z rozpočtu obce v zmysle VZN o poskytovaní dotácií

**Ostatné kontroly**:

1. Kontroly vykonávané na základe uznesení obecného zastupiteľstva, podnetu starostu, ak vec neznesie odklad a na základe vlastného uváženia a poznatkov, o ktorých sa hlavný kontrolór obce dozvedel pri výkone svojej činnosti.

**Stanoviská a iné činnosti:**

1. Vypracovanie stanoviska k Záverečnému účtu Obce Zubrohlava za rok 2018

2. Návrh plánu kontrolnej činnosti hlavného kontrolóra obce na 2. polrok 2019.

3. Účasť na obecnom zastupiteľstve a rade obecného zastupiteľstva.

4. Predkladanie správ o výsledkoch kontroly na zasadnutiach obecného zastupiteľstva

5. Spolupráca pri tvorbe koncepčných materiálov, vnútorných predpisov, VZN.

6. Vedenie evidencie podnetov a plnenie úloh zodpovednej osoby na účely zákona č. 307/2014 Z.z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov

7. Zvyšovanie odbornej kvalifikácie v zmysle Zákonníka práce.

V zmysle predloženého plánu kontrolnej činnosti nemusí byť dodržané poradie vykonávania jednotlivých kontrol. Zmeny vo výkone kontroly môžu nastať v závislosti od kontrolovanej problematiky, závažnosti a množstva zistených nedostatkov a z toho vyplývajúceho časového rozsahu jednotlivých kontrol ako aj z dôvodu, že sa vyskytnú okolnosti, na základe ktorých bude potrebné vykonať iné náhodné kontroly.

V Zubrohlave 6.11.2018

Predkladá: Mgr. Ľudmila Mokošáková, hlavný kontrolór obce